钦定古今图书集成/明伦汇编/氏族典/第372卷 > 《廖用贤尚友录》 > 詹仰庇
## 钦定古今图书集成/明伦汇编/氏族典/第372卷 > 《廖用贤尚友录》 > 詹仰庇

按《泉州府志》：“仰庇，字汝钦，安溪人，敦仁之后，源之子。
嘉靖乙丑进士，授南海令，以卓异征入为御史。隆庆
初年，穆宗命户部购宝石珍珠诸物，责三日取办，仰
庇疏乞罢购。是时陈皇后迁居别宫，寝疾危困，仰庇
闻之，复疏还坤宁宫。会奉命巡视监局库藏，复疏言内官。上震怒，责其悖逆狂妄，杖之百，黜为民。神宗登”
极，起广东参议。抵任阅月，乞疾归。复起江西参议，旋
转山东按察副使、南京太仆少卿。晋左佥都御史、刑
部右侍郎。甫数月，引疾乞休。连六疏乃得请。仰庇立
朝謇谔，百折不回，其居乡恂，恂如也。卒，赠刑部尚书。